Warwick Davis

Warwick Davis (* 3. Februar 1970 in Epsom, Surrey, England) is en lüttwassigen, britschen Schauspeler. Na egen Utseggen is he nipp un nau „3 ft. 6“, also ruchweg 110 cm groot.

 Leven un Karriere 
Davis erst grote Filmrull weer de Ewok Wicket in den Film Return of the Jedi vun 1993, de an de Siet vun Prinzessin Leia to sehn weer. Weniger bekannt is, dat he wiel de Produkschoon vun den Film mit Hülp vun den „Star-Wars“-Speelbasshelpsmann David Tomblin en egenen Film as Wicket makt hett, de aver nich apentlich maakt worrn is. Davis hett dorna as wietermaakt as Wicket in de anneren Ewok-Filmen. Man, in enige Filmen weer he nich mal in’n Afspann opföhrt.

Af un to hett Davis ok an’t Theater speelt, so to’n Bispeel an’t Gordon Craig Theater un an’t Milton Keynes Theatre in Grottbritannien. Dor hett he enige Johren in dat Stück „Schneewittchen und die 7 Zwerge“ in wesselnde Rullen speelt. 1996 speel he den Smee in „Peter Pan“ un 1999 den Ringgeist in „Aladdin“.

duum|hochkant|Mang sien Fans, 2007
Faken weer Davis’ Rullen mit en bannigen Opwand verbunnen wat de Mask angeiht, mitünner bruukt he sogor en Mask för den helen Lief, so dat de meisten Tokiekers em jümmer noch nich kennen doot, ofschoonst he al vele Rullen speelt hett. De wenigsten kennt aver sien Gesicht, hööchstens as Titelheld ut den Film Willow vun 1988 oder as Oberon in dat uttekente Drama Ray vun 2004.

Intressanterwies sünd de Rullen, de he speelt hett, meist üm so bekannter, je weniger man vun Davis sülvst sehn kann. To sien bekanntesten Rullen tellt, blangen den Ewok Wicket ok de Professer Flitwick ut de Harry Potter-Filmen, de möörderische Leprechaun ut de glieknamige, langlevige Filmreeg, un ok de depressive Android ut den Film The Hitchhiker’s Guide to the Galaxy vun 2005 – de engelsche Originalstimm weer aver nich sien egen, man de vun sien Landsmann Alan Rickman.

Bit hüüt is Warwick Davis een vun de meistbeschäftigsten lüttwassigen Schauspeler.

Blangen sien Schauspeleree is David Mitgrünner un -besitter vun en Talentagentur mit den Naam Willowmanagement, de sik anfangs op de Vermitteln vun lüttwassig Dorstellers twüschen dree un fief Foot (~90-150 cm) Grött spezialiseert harr. Vundaag vermittelt de Agentur aver ok Dorstellers, de dat naue Gegendeel, neemlich tomindst söven Foot (~210 cm) groot sünd. To sien Kundschaft tellt so bekannte Naams as Kenny Baker, de in de „Star Wars“-Filmen den Roboter R2D2 speelt hett.

 Filmografie (Utwahl) 
 Johr Titel Synchroonsnacker 1981 Time Bandits   1983 Star Wars: Episode VI – Return of the Jedidt.: Die Rückkehr der Jedi-Ritter   1984 The Ewok Adventure, Feernsehfilmdt.: Ewoks – Karawane der Tapferen Wolfgang Ziffer  1985 Ewoks: The Battle for Endor, Feernsehfilmdt.: Ewoks – Kampf um Endor Mogens von Gadow  1986 Labyrinthdt.: Die Reise ins Labyrinth   1988 Willow Nicolas Böll 1989 The Princess and the Dwarf   1993 Leprechaundt.: Leprechaun – Der Killerkobold Kai Taschner 1994 Leprechaun 2dt.: Leprechaun 2 – Der Killerkobold kehrt zurück  Kai Taschner 1996 Gulliver’s Travelsdt.: Gullivers Reisen Santiago Ziesmer 1997 Prince Valiantdt.: Prinz Eisenherz Gerald Schaale  1999 Star Wars: Episode I – The Phantom Menacedt.: Star Wars: Episode I – Die dunkle Bedrohung    1999 The New Adventures of Pinocchiodt.: Die neuen Abenteuer des Pinocchio   1999 The White Ponydt.: Das verwunschene Pony Achim Schülke 2001 Snow White, Feernsehfilm   2001 Harry Potter and the Sorcerer’s Stonedt.: Harry Potter und der Stein der Weisen Mogens von Gadow 2002 Harry Potter and the Chamber of Secretsdt.: Harry Potter und die Kammer des Schreckens   2004 Skinned Deep   2004 Harry Potter and the Prisoner of Azkabandt.: Harry Potter und der Gefangene von Askaban Mogens von Gadow 2004 Ray Santiago Ziesmer 2005 The Hitchhiker’s Guide to the Galaxydt.: Per Anhalter durch die Galaxis   2005 Harry Potter and the Goblet of Firedt.: Harry Potter und der Feuerkelch Mogens von Gadow 2007 Small Town Folk   2007 Harry Potter and the Order of the Phoenixdt.: Harry Potter und der Orden des Phönix Mogens von Gadow 2008 Agent One-Half   2008 The Chronicles of Narnia: Prince Caspiandt.: Die Chroniken von Narnia – Prinz Kaspian von Narnia Gudo Hoegens 2009 Harry Potter and the Half-Blood Princedt.. Harry Potter und der Halbblutprinz Mogens von Gadow 2010 Harry Potter and the Deathly Hallows: Part 1dt.: Harry Potter und die Heiligtümer des Todes Kai Taschner 2011 Harry Potter and the Deathly Hallows: Part 2dt.: Harry Potter und die Heiligtümer des Todes: Teil 2 Mogens von Gadow (as Flitwick)Kai Taschner (as Griphook) 2011-13 Life’s Too Short, Feernsehreeg   2013 Jack the Giant Slayerdt.: Jack and the Giants Kai Taschner 2013 Dwarves Assemble, Feernsehminireeg   2014 Get Santadt.: Rettet Weihnachten! Santiago Ziesmer

 Filmpriesen 
Warwick Davis is noch nich mit en Filmpries ehrt worrn, man he weer dreemol nomineert, dorünner för den Saturn Award as Best Nawussschauspeler för sien Titelrull in Willow.

 Websteden 

 offiziell Websteed (eng.)
 Websteed vun Willowmanagement (eng.)

Kategorie:Mann
Kategorie:Börger von Grootbritannien
Kategorie:Schauspeler
Kategorie:Engelsch
Kategorie:Boren 1970